حجاج بن مسروق جعفی

حجاج بن مسروق جعفی حضرت علی بن ابی طالب ؑ کے اصحاب با وفا میں سے اور حضرت امام حسین ؑ کے شہدا میں سے ہیں ۔ جب حضرت امام حسین نے مدینہ سے مکہ کی جانب سفر شروع کیا تو آپ نے کوفہ سے مکہ کی طرف سفر شروع کیا اور مکہ میں امام حسین ؑ کے قافلے میں شامل ہو گئےابصارالعین، ص151 ۔بعض مآخذوں میں مکہ سے کربلا کے راستے میں انھیں حضرت امام حسین ؑ کا مؤذن کہا گیا ہے ابصارالعین، ص151؛ نفس المہموم، ص264 ۔قصر بنی مقاتل کے مقام پر امام حسین علیہ السلام نے انھیں عبید اللہ بن حر جعفی کو بلانے کے لیے اس کے خیمے میں بھیجا تا کہ امام حسین علیہ السلام اسے اپنی نصرت کی دعوت دے سکیں۔
 نام و نسب 
حجاج بن مسروق کا مکمل نام حجاج بن مسروق بن مالک بن کثیف بن عتبہ بن کلاع جعفی تھاانساب الاشراف، بلاذری، ج3، ص198 ۔ آپ کا تعلق مذحج نامی قبیلے سے تھا ۔شیخ مفید نے ان کا نام حجاج بن مسرور نے لکھا ہے الارشاد، ج2،ص78۔
 سوانح 
 وہ کوفے کے رہنے والے تھے اور حضرت علی کے اصحاب میں سے تھے ۔ حضرت امام حسین کے ساتھ مکہ میں ملے ابصار العین، ص151۔

 ذوحسم کے مقام پر جب حر بن یزید ریاحی سے حضرت امام حسین ؑ کا سامنا ہوا تو ظہر کے موقع پر امام نے انھیں کہا ظہر کی اذان دو تاریخ طبری، ج5، ص401۔

 کاروان جب قصر بنی مقاتل کے مقام پر پہنچا تو حضرت امام حسین ؑ نے ایک خیمہ نصب دیکھا تو فرمایا : یہ خیمہ کس ہے ؟ جواب دیا گیا : عبید اللہ بن حر جعفی کا خیمہ ہے۔امام نے مسروق کو اس کے پاس بھیجا کہ وہ امام کی دعوت پر لبیک کہے لیکن اس نے قبول نہیں کیاابصار العین، ص151؛ ذخیرة الدارین، ص407 ۔
 شہادت 
61 ہجری کے محرم کے مہینے میں روز عاشور حجاج نے امام سے اجازۂ جہاد لیا اور میدان میں گئے ۔جہاد کیا اور کچھ دیر کے بعد خون میں نہائے امام کی خدمت میں پہنچے اور یہ شعر پڑھے :

 ہدایت یافتہ اور ہدایت کرنے والے پر میں اپنی جان نثار کر دوں۔آج آپ کی جد سے ملاقات کروں گاپھر آپ کے والد اس علی سے ملاقات کروں گا جسے ہم رسول کا وصی جانتے ہیں ۔

امام نے جواب میں ارشاد میں فرمایا تمھارے بعد میں بھی ان سے ملاقات کروں گا ۔ حجاج میدان میں گئے یہاں تک جنگ کی کہ شہادت سے ہمکنار ہوئے ابصار العین، ص151۔

زیارت ناحیہ اور زیارت رجبیہ میں آپ کا نام یوں آیا ہے :

 حوالہ جات 

 مآخذ 

 سماوی، محمد بن طاہر، إبصارالعین فی أنصارالحسین، دانشگاه شہید محلاتی، قم، اول، 1419ق.
 طبری، محمد بن جریر، تاریخ الأمم و الملوک،‌ دارالتراث، بیروت، دوم، 1387ق.
 مفید، الارشاد فی معرفۃ حجج الله علی العباد، چاپ کنگره شیخ مفید، اول، قم، 1413ق.
 بلاذری، احمد بن یحیی، أنساب الأشراف،‌ دارالفکر، اول، بیروت،1417ق.

زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
زمرہ:اصحاب امام علی
زمرہ:مقتولین کربلا
زمرہ:680ء کی وفیات
زمرہ:حسین ابن علی
زمرہ:حسینیہ